**ΘΕΜΑ : Απευθείας ανάθεση Έργου κώλυμα σύμβασης για 12μηνο)**

**Αρχή φόρμας**

**Ημ/νία υποβολής *22/10/2023***

**Ερώτηση**

Καλημέρα. θέλουμε να κάνουμε ανάθεση ενός έργου με τις διατάξεις του άρθρου 50 του Ν.4782/21. Σύμφωνα με το παραπάνω άρθρο, μετά την υπογραφή της σύμβασης, ο ανάδοχος δεν δύναται να συνάψει σύμβαση με την αναθέτουσα αρχή για διάστημα δώδεκα μηνών. Επειδή το άρθρο 50 Ν.4782/21 αφορά απευθείας ανάθεση όχι μόνο έργων, αλλά και υπηρεσιών και προμηθειών και μελετών , το ερώτημά μου είναι το εξής: όταν λέει ότι μετά την υπογραφή της σύμβασης, ο ανάδοχος δεν δύναται να συνάψει σύμβαση με την αναθέτουσα αρχή για διάστημα δώδεκα μηνών με τις διατάξεις του παρόντος άρθρου , εννοεί μόνο για απευθείας ανάθεση έργου πχ ? ή και για υπηρεσιών προμηθειών και μελετών?. Δηλαδή αν σε εναν εργολάβο έχουμε αναθέσει μια υπηρεσία δεν μπορούμε να του αναθέσουμε έργο με απευθειας ανάθεση μεσα στο 12μηνο?

Και ένα δεύτερο ερώτημα : Η απ' ευθείας ανάθεση με κατεπείγουσα διαδικασία όμως εμπίπτει και αυτή στο άρθρο 50? Σας ευχαριστώ πολύ εκ των προτέρων.

**Απάντηση**

Το άρθρο 118 του ν. 4412/2016 (Α΄ 147) αντικαθίσταται με το Άρθρο 50 Ν. 4782/2021.

Σε σχέση με το προηγούμενο καθεστώς :

Διατηρείται η απαγόρευση νέας σύμβασης με τον ίδιο ανάδοχο ή ελεγχόμενο από αυτόν φυσικό ή νομικό πρόσωπο με τη διαδικασία της απευθείας ανάθεσης για χρονικό διάστημα 12 μηνών. Χωρίς να γίνεται ειδική αναφορά σε σχέση με τις διαδικασίες επαλήθευσης (Γνώμη Α-45 ΕΑΑΔΗΣΥ). **Όμως,** σε σχέση με τα ανωτέρω, η Επιτροπή ΥΠΟΜΕ, σύμφωνα με το 2ο Πρακτικό - Θέμα 4ο, αποφαίνεται στα εξής:

**α)** Το διάστημα των 12 μηνών, εντός του οποίου δεν επιτρέπεται η ανάθεση δεύτερης σύμβασης με την διαδικασία της απευθείας ανάθεσης στον ίδιο ανάδοχο, **υπολογίζεται από την υπογραφή της σύμβασης** και όχι από την ολοκλήρωση ή την παραλαβή του συμβατικού αντικειμένου αυτής**.**

β) Για τον ανάδοχο που ανέλαβε με απευθείας ανάθεση ορισμένη δημόσια σύμβαση, η μη δυνατότητα σύναψης νέας σύμβασης για διάστημα 12 μηνών ισχύει μόνον για την περίπτωση ανάθεσης δεύτερης σύμβασης με απευθείας ανάθεση, **και όχι για οποιαδήποτε ανάθεση με άλλες ανοικτές ή ανταγωνιστικές διαδικασίες.**

Τέλος φόρμας